**Peliosuuskunta Expa** on pelialaan erikoistunut osuuskunta, joka on perustanut kaikille avoimen yhteisön, jotka ovat kiinnostuneita peliteollisuudesta, peliliiketoiminnasta ja pelikehityksestä. Expan tavoitteena on edistää peliteollisuutta. Se tarjoaa verkoston aktiiviselle pelinkehittäjäkeskukselle, yhdistäen yksittäiset pelikehittäjät ja peliyritykset sekä pelialan työntekijät, osaajat, opiskelijat, tutkijat, yrittäjät ja muut pelialan toimijat. 

Peliosuuskunta Expa on yksi suomen suurimpia ja aktiivisimpia pelialaan erikoistuneita osuuskuntia. Peliosuuskunta Expan luoman yhteisön vuosia kestänyt työ pelialan eteen Keski-Suomessa on ollut merkittävässä roolissa niin tapahtumien, uusien koulutusmahdollisuuksien, tutkimusten ja pelialan yritysten, sekä työpaikkojen luonnissa. 

Vuonna 2021 osuuskunnan jäseniä oli 120 henkeä.

Peliosuuskunta Expa on IGDA Finlandin virallinen paikallinen hub, kansainvälisen pelikehittäjien yhteisö. IGDA tarjoaa laajan kansallisen ja kansainvälisen peliteollisuuden verkoston ja näitä hubeja on 13 koko Suomesa 2021.

Pelialaan liittyviä tapahtumia
------------------------------

Peliosuuskunta Expa järjestää vuosittain merkittävän  pelialan tapahtuman Jyväskylässä, Keski-Suomessa.

Expa järjestää myös kuukausittaisia ja kaikille avoimia IGDA Jyväskylä Hub Monthly Meetup -tapahtumia.

Peliosuuskunta Expa toimii Digi & Game Centerin yhteistyötilan operaattorina. 

Digi & Game Center on Peliosuuskunta Expan, Jyväskylän ammattikorkeakoulun, ja Jykia Oy:n perustama. Digi & Game Center idea ja visio on useamman hankkeen tulos, jonka toteuttajana on toiminut Peliosuuskunta Expa.

Keski-Suomen kauppakamarin Digitalisaatio ja uusi liiketoiminta -valiokunta valitsi Digi & Game Centerin vuoden 2020 digitalisaatioteoksi. Valiokunnan tavoitteena on lisätä Keski-Suomen osaamista ja vetovoimaisuutta ICT-alan toimintaympäristönä koulutuksessa, tutkimuksessa ja yritystoiminnassa niin paikallisesti kuin kansainvälisestikin.

Rahoitetut hankkeet
-------------------

* 2014 – 2015 Yrittäjyys- ja pelialan tapahtumien järjestäminen – Jyväskylän Entrepreneurship Society ry ja Peliosuuskunta Expa (Keski-Suomen liiton rahoitus)
* 2017 AIKO – Pelialan skaalautuvat liiketoimintamahdollisuudet Keski-Suomessa (Keski-Suomen liiton rahoitus)
* 2019 – 2020 Sustainable Digi & Game Ecosystem (Keski-Suomen liiton rahoitus)
* 2019 – 2020 Game Business Booster (Business Finland)
* 2020 – 2021 Digi and Game Center Jyväskylä – digitalisoitu uusi brändijakelun toimintamalli urheiluseuroille selvitys (Business Finland)

Historia
--------

**Puheenjohtajat:**

* 2013 - 2016 Jonne Harja
* 2016 - 2021 Tuomas Roininen
* 2021- Valtteri Lahti

Lähteet
-------

1. ↑  About *Peliosuuskunta Expa*. Viitattu 30.7.2021. (englanniksi)
2. ↑  #XmasJKL
3. ↑  XmasJKL 2019 » #XmasJKL 

	1. XmasJKL*. Viitattu 30.7.2021. (englanniksi)*
4. ↑  IGDA Finland *IGDA Finland*. Viitattu 30.7.2021. (englanniksi)
5. ↑  Digi & Game Center *Jyväskylä Digi and Game Center*. Viitattu 30.7.2021. (englanniksi)
6. ↑  Digi & Game Center valittiin vuoden 2020 digitalisaatioteoksi Keski-Suomessa *Jamk*.  Arkistoitu 30.7.2021. Viitattu 30.7.2021.
7. ↑  Vuoden digitalisaatioteko 2020 -palkinto Digi & Game Centerille *kskauppakamari.fi*. Viitattu 30.7.2021. (englanniksi)